b'\n_START_ARTICLE_\nSalonitanska biskupija\n_START_SECTION_\nPovijest\n_START_PARAGRAPH_\nBila je osnovana vjerojatno tijekom 3. stolje\xc4\x87a, a prvi povijesni izvori o biskupima toga grada potje\xc4\x8du s po\xc4\x8detka 4. stolje\xc4\x87a kada je za Dioklecijanova progona 304. godine podnio mu\xc4\x8deni\xc5\xa1tvo biskup Dujam (Domnius)._NEWLINE_Sna\xc5\xbean razvoj te kr\xc5\xa1\xc4\x87anske zajednice i porast njenog ugleda u pokrajini Dalmaciji i \xc4\x8ditavom Zapadnom Iliriku potvr\xc4\x91uju u to doba podignute velike bazilike od kojih je jedna bila biskupska u gradu i \xc4\x8detiri grobi\xc5\xa1ne izvan gradskih zidina. Tako\xc4\x91er, po\xc4\x8detkom 5. stolje\xc4\x87a u Saloni je djelovao biskup Hezihije (\xe2\x80\xa0 426.), poznat u cijelom tada\xc5\xa1njem kr\xc5\xa1\xc4\x87anskom svijetu. Od negova vremena solinski su biskupi imali metropolitanski polo\xc5\xbeaj, a u 6. stolje\xc4\x87u dobivali su i nadbiskupsku \xc4\x8dast._NEWLINE_Do pada Salone 614. ondje je stolovalo dvadesetak biskupa, a kr\xc5\xa1\xc4\x87ani koji su se sklonili u Dioklecijanovu pala\xc4\x8du, obnovili su za cara Heraklija staru salonitansku biskupiju i metropoliju, ali sada sa sjedi\xc5\xa1tem u Splitu.'